Pancovium

Pancovium tertia ex duodecim regionibus Berolini est, quae ad septentriones spectat. Ea regio, quae hodie sub nomine Pancovii nota est, anno 2002° condita est e coniunctione trium regionum pristinarum quae Pancovium (vetus), Lacus Albus et Mons Prenzlovii appellantur. Pancovii (veteris) multi ex magistratibus RPDG habitaverunt. Ideo factum est, ut ab eis, qui in Germaniae libera parte erant, res publica illa tota per metonymiam Pancovium interdum appellaretur.